8. Valg af styregruppemedlemmer til revision af vandløbsregulativ for [adresse] (Åben)
Tidl. politisk behandling
Forventet sagsgang
TM-U
Lovgrundlag
Vandløbsloven
SAGENS INDHOLD
I denne sag skal Teknik- og Miljøudvalget udpege to medlemmer til en tværkommunal 
politisk styregruppe for revision af ”Regulativ for [adresse], Silkeborg - Randers, 2000”. Regulativet udgør 
retsgrundlaget for administration af vandløbet i Silkeborg Kommune, Viborg Kommune, Favrskov Kommu-
ne og Randers kommune.   
I forbindelse med revision af vandløbsregulativet for [adresse] er der i 2015 nedsat en tværkommunal 
politisk styregruppe bestående af op til to repræsentanter fra hver af de fire kommuners politiske fagudvalg. 
Esben Holst og Curt Andersen har deltaget i sidste valgperiode. 
Arbejdet med revision af regulativet har været sat på pause på grund af uenighed mellem kommunerne om 
antallet af grødeskæringer i det nye regulativ. Uenigheden blev sendt til Miljøstyrelsen, som traf afgørelse 
i sagen 21. juni 2021. Af Miljøstyrelsens afgørelse fremgår bl.a., at der ikke kan fastsættes bestemmelse 
om mere end én årlig ordinær grødeskæring. Den strenge beskyttelse af vandløbet gør, at der er et meget 
lille råderum for grødeskæring i et nyt regulativ. Den politiske styregruppe har senest holdt møde 5. oktober 
2021. Her blev det besluttet, at forvaltningerne i de 4 kommuner på baggrund af miljøstyrelsens afgørelse 
teknisk skal arbejde videre med et regulativ med én årlig grødeskæring på 7 meter mellem Silkeborg og 
Tange Sø, én årlig grødeskæring på 10 meter mellem [adresse] og Randers samt mulighed for ekstraor-
dinær skæring efter objektive, kontrollerbare kriterier. De kommuner, der ønsker yderligere grødeskæring, 
kan arbejde sideløbende med mulighederne for at fravige de strenge krav til beskyttelse i EU-direktiverne 
og/eller den nationale naturbeskyttelseslov.
Et forslag til regulativ er nu under udarbejdelse af forvaltningerne med baggrund i styregruppens beslutning 
og miljøstyrelsens afgørelse. For at forvaltningerne kan indkalde til næste møde i styregruppen, skal der 
udpeges nye medlemmer hertil i alle fire kommuner. 
VURDERING
Teknik og Miljø vurderer, at det er en fordel at styregruppemedlemmerne kommer fra Teknik og Miljøud-
valget, da regulativområdet netop er indeholdt i udvalgets opgaveportefølje.  Samtidig har forvaltningerne i 
de fire kommuner en forventning om, at forsøge at afholde styregruppemøderne i forlængelse af møderne 
i [adresse]. Det kan derfor også være en fordel, at udvælgelsen blandt andet baseres på kommu-
nens repræsentation i komiteen.
ØKONOMI
Ingen.
INDDRAGELSE
Når forslag til nyt direktiv er udarbejdet, skal forslaget til nyt regulativ vedtages i de fire byråd og sendes i 
offentlig høring i 8 uger. Herefter skal byrådene endeligt godkende regulativet med eventuelle rettelser.
Sagsnr. EMN-2020-27747
DokID: 2570513
Kaspar Klausen
Teknik- og Miljøudvalget
06-04-2022 16:00
INDSTILLING
Direktøren for Teknik og Miljø indstiller til Teknik- og Miljøudvalget:
1.
At udvalget udpeger to udvalgsmedlemmer til at indtræde i den politiske styregruppe.
BESLUTNING
Teknik- og Miljøudvalget, 6. april 2022
Fraværende: Ingen
Teknik- og Miljøudvalget udpeger Curt Andersen (A) og Gunner Andersen (C) til at indtræde 
i den politiske styregruppe.
